Landstræner Nikolaj Jacobsen og de danske håndboldverdensmestre skal i aften møde Norge i Golden League, og det betyder, at TV2 Nords normale sendetider bliver rykket. Kampen er en del af optakten til det kommende EM, hvor Danmark skal møde Island i den første kamp. Vi sender derfor de nordjyske nyheder i aften på TV2 klokken 17.17 i en kort udsendelse. Udsendelsen bliver genudsendt klokken 19.30 på Salto. Det betyder dog ikke, at nyhedsmaskinen står stille på redaktionen. V i opdaterer løbende TV2nord.dk med de seneste nyheder fra det nordjyske. Blandt med seneste nyt fra Skagen, hvor efterforskningen i sagen om en klit, der blev fjernet i nattens mulm og mørke, ikke længere bliver efterforsket af Nordjyllands Politi. For ifølge B.T er sagen blevet overdraget fra anklagemyndigheden i Nordjyllands Politi til at ligge hos Østjyllands Politi. Årsagen er, at ægtemanden til politidirektøren i Nordjylland, Anne Marie Roum Svendsen, har en forretningsmæssig relation til en af de to sigtede. Se de nordjyske nyheder om den og andre gode historier i aften klokken 17.17 på TV2 og igen 19.30 på Salto.
På grund af håndboldkampen mellem Danmark og Norge sender vi i aften kun klokken 17.17.